**OSNOVNA ŠKOLA SIDE KOŠUTIĆ RADOBOJ** Razina: **31**

**Radoboj 21, 49232 RADOBOJ** Šifra županije: **02 – Krapinsko-zagorska**

Broj RKP-a: **15882** Šifra općine: **364 – Općina Radoboj**

Matični broj: **03085805**  Oznaka razdoblja: **2023-12**

OIB: **66597814254**

Šifra djelatnosti: **8520 Osnovno obrazovanje**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2023.**

Osnovna škola Side Košutić Radoboj posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje i Bilješke uz financijske izvještaje sastavlja i predaje u skladu sa odredbama Zakona o proračunu i Pravilnika o financijskom izvještavanju u proračunskom računovodstvu.

U razdoblju 01.01.2023. do 12.11.2023. godine odgovorna osoba je bio ravnatelj Dražen Gerić, a od 13. 11.2023. g. odgovorna osoba je v.d. ravnateljice Dijana Šalković.

**Bilješke uz Bilancu**

**Bilješka br.1 – šifra 022 i 02922 – Postrojenja i oprema**

Tijekom 2023. godine nabavljeno je opreme i namještaja u vrijednosti 4.042,74 €, (namještaj i oprema za potrebe školske kuhinje).

Rashodovano je opreme i namještaja u vrijednosti od 3.550,93 €.

Obračunat je ispravak vrijednosti postrojenja i opreme za 2023. godinu u iznosu od 26.166,65 €. Budući da je povećanje vrijednosti nabavljene imovine znatno manja od smanjenja (zbog rashodovanja i obračuna ispravka vrijednosti) došlo je do smanjenja sadašnje vrijednosti opreme.

**Bilješka br. 2 – šifra 0241 - Knjige**

U toku godine nabavljeno je knjiga u vrijednosti od 1.417,53 €, od čega je za potrebe školske knjižnice nabavljeno lektirnih naslova i stručne literature u iznosu od 857,16 €, a preostali iznos od 560,37 € odnosi se na udžbenike za učenike koji su namijenjeni za višegodišnje korištenje i kao takvi su klasificirani u dugotrajnu imovinu.

Izvršen je ispravak vrijednosti knjiga u knjižnici u iznosu od 596,70 € i ispravak vrijednosti udžbenika u iznosu od 560,37 €, budući da su temeljem odluke svi nabavljeni udžbenici otpisani jednokratno u 100% iznosu.

**Bilješka br. 3 – šifra 04 – Sitni inventar**

U toku godine nabavljeno je sitnog inventara u ukupnoj vrijednosti od 123,10 €, a zbog dotrajalosti i neupotrebljivosti rashodovano je sitnog inventara u vrijednosti 974,79 €, što je u konačnici dovelo do smanjenja vrijednosti sitnog inventara.

**Bilješka br. 4 – šifra 051 – Građevinski objekti u pripremi**

U građevinskim objektima u pripremi evidentirani su izdaci vezani uz izradu projektno-tehničke dokumentacije za dogradnju škole. U 2023. g. uloženo je 3.125,00 € u izradu elaborata o ocjeni postojećeg stanja građevinske konstrukcije škole.

**Bilješka br.5 – šifra 129 – Ostala potraživanja**

U ostalim potraživanjima u iznosu od 3.643,89 € evidentirana su potraživanja od HZZO-a za refundaciju isplaćenog bolovanja na teret Zavoda. Iznos je manji u odnosu na stanje na početku godine jer je u toku godine dobiveno nekoliko obavijesti o izvršenoj kompenzaciji bolovanja u ukupnom iznosu od 7.500,12 €, a tijekom godine potraživanja su povećana za 1.966,95 €.

**Bilješka br. 6 – šifra 165 – Potraživanja za upravne i administrativne pristojbe , pristojbe po**

 **posebnim propisima i naknade**

Na ovoj šifri u početnom stanju iskazana su potraživanja za prehranu učenika u školskoj kuhinji, a koja su se najvećim dijelom odnosila na mjesec prosinac 2022. godine. Potraživanja su u 2023. g. naplaćena u cijelosti pa nema podatka na dan 31. prosinca 2023.g.

**Bilješka br. 7 – šifra 166 – Potraživanja od prodanih proizvoda i robe i pruženih usluga**

Ova potraživanja odnose se na neplaćene račune za najam školske sportske dvorane koji su podmireni u 2023. godini.

**Bilješka br. 8 – šifra 193 – Kontinuirani rashodi budućih razdoblja**

Na skupini 193 –Kontinuirani rashodi budućih razdoblja evidentirani su rashodi za plaće i prijevoz na posao za mjesec prosinac 2023. godine, te obračunata naknada za nezapošljavanje osoba sa invaliditetom za mjesec prosinac 2023. g. Povećanje na kraju u odnosu na početak godine je iz razloga što su rashodi za plaću za 12/2023. veći u odnosu na plaću za 12/2022.g. zbog povećanja osnovice i uvođenja privremenog dodatka na plaću.

**Bilješka br. 9 – šifra 23 – Obaveze za rashode poslovanja**

Obaveze za rashode poslovanja odnose se na obaveze za plaću i materijalne rashode koji su podmireni u siječnju 2024. godine. Obaveze za zaposlene veće su u odnosu na stanje 01.01. budući da je toku godine ostvaren rast plaća pa su obaveze za plaću za 12/2023. veće u odnosu na obaveze za plaću za 12/2022. Obaveze za materijalne rashode manje su u odnosu na stanje 01.01. jer su računi za energente koji dospijevaju u siječnju 2024. godine manji od onih za 12/2023.g.

**Bilješka br.10 – šifra 239 – Ostale tekuće obaveze**

Iznos na šifri 239 – 3.643,89 € odnosi se na bolovanje na teret HZZO-a i manji je u odnosu na početak godine zbog izvršenih kompenzacija u 2023.g.

**Bilješka br. 11 – šifra 922 Višak/manjak prihoda**

Višak prihoda poslovanja na dan 01.01.2023. iznosio je 16.062,31 €, a istovremeno je ostvaren manjak od nefinancijske imovine u iznosu od 6.153,98 €.

Temeljem odluke Školskog odbora o raspodjeli rezultata poslovanja iz viška prihoda poslovanja pokriven je manjak od nefinancijske imovine u iznosu od 6.153,98 €, iskazan u bilanci na dan 31.12.2022. godine.

Sa 31.12.2023.g. ostvaren je višak prihoda poslovanja u iznosu od 5.394,02 €, te ukupan višak prihoda poslovanja iznosi 15.302,35 € i manjak prihoda od nefinancijske imovine u iznosu od 9.277,51 € koji je iskazan u obrascu PR-RAS.

Sa 31.12.2023. godine izvršena je obavezna korekcija rezultata za prihode koji su evidentirani na računima kapitalnih prijenosa sredstava u razredu 6, a korišteni su za nabavu nefinancijske imovine u iznosu od 8.465,21 €, (6362-kapitalne pomoći iz državnog proračuna za nabavu udžbenika i knjiga za školsku knjižnicu- 863,37 €, 6632-kapitalne donacije- namještaj, knjige, perilica – 4.476,84 € i 67121- prihodi iz nadležnog proračuna za PTD za dogradnju škole- 3.125,00 €), te se za navedeni iznos razlikuje podatak o višku prihoda poslovanja i manjku prihoda od nefinancijske imovine u obrascu Bilanca, od podataka iskazanih na obrascu PR-RAS.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Konto | Naziv | Početno stanje 01.01.2023. | Raspodjelarezultata | Stanje nakon raspodjele | Rezultat 2023. | Ukupno | Korekcija za kapitalne prihode | Podaci za Bilancu |
| 92211 | Višak prihoda poslovanja  | 16.062,31 | -6.153,98 | 9.908,33 | 5.394,02 | 15.302,35 | -8.465,21 | 6.837,14 |
| 92222 | Manjak od nefin. imovine | -6.153,98 | 6.153,98 | 0 | -9.277,51 | -9.277,51 | 8.465,21 | -812,30 |

**Bilješka br.12 – šifra 991 i 996 Izvan bilančni zapisi**

U izvan bilančnim zapisima prema uputama Ministarstva znanosti i Carnet-a evidentirana je oprema (prijenosna računala) koji se vode u poslovnim knjigama Ministarstva i Carnet-a, a dani su na upotrebu školi, a za koje još nije dobivena odluka o prijenosu vlasništva – iznos od 22.361,34 €. Iznos je manji nego početkom godine jer je tijekom godine temeljem odluke o prijenosu vlasništva dio imovine (prijenosno računalo i projektori) prenijet u vlasništvo škole.

U početnom stanju u izvan bilančnim zapisima bila je evidentirana je i zadužnica izdana tvrtki Međimurje-plin u iznosu od 19.000,00 €. Početkom 2023. g. zadužnica je vraćena i isknjižena iz izvan bilančne evidencije.

**Obavezne bilješke uz Bilancu:**

1. **Popis ugovornih odnosa koji mogu postati obaveza:**

Škola na dan 31.12.2023.g. nema izdanih instrumenata osiguranja plaćanja koji bi uz ispunjenje određenih uvjeta (nepodmirenja računa) mogli postati obaveza.

1. **Popis sudskih sporova u tijeku**

Škola sa 31. 12. 2023. g. nema saznanja o postojanju sudskih sporova u tijeku iz kojih bi mogli proisteći financijski učinci.

**Bilješke uz Izvještaj o prihodima, rashodima, primicima i izdacima**

**Bilješka br. 1 – šifra 6361 Tekuće pomoći proračunskim korisnicima iz proračuna koji im nije**

 **nadležan**

Na ovoj šifri evidentirani su prihodi od Ministarstva znanosti i obrazovanja u iznosu od 931.598,27 € (za plaće, prijevoz na posao i ostale rashode za zaposlene, za prehranu učenika, za projekt Igraonica u šumi, za udžbenike za učenike, sredstva za plaćanje naknade za nezapošljavanje određenog broja osoba sa invaliditetom, za terensku nastavu - Jasenovac), prihodi iz općinskog proračuna u iznosu od 3.359,17 € (za prehranu učenika slabijeg imovnog stanja – dug iz 2022.g. i 50% plaće za pomoćnika u nastavi do 06/2023.), te prihodi iz proračuna grada Krapine u iznosu od 1.791,28 € (za financiranje plaće pomoćnika u nastavi od 10/2023.g.). Povećanje u 2023.g. od 21,4% nastalo je najvećim dijelom jer od početka 2023. godine Ministarstvo financira troškove prehrane učenika u iznosu od 1,33 € po učeniku po danu.

**Bilješka br. 2 – šifra 6362 – Kapitalne pomoći proračunskim korisnicima iz proračuna koji im nije**

 **nadležan**

Na ovoj šifri evidentirani su prihodi od Ministarstva znanosti i obrazovanja za nabavu knjiga za školsku knjižnicu i višegodišnjih udžbenika za učenike. Ti su prihodi manji nego prethodne godine jer zbog manjeg broja učenika nije bilo potrebe za nabavom većeg broja novih udžbenika.

**Bilješka br. 3 – šifra 6392 – Kapitalni prijenosi između proračunskih korisnika istog proračuna**

U prethodnoj godini na ovoj šifri evidentirani su prihodi ostvareni od Krapinsko-zagorske županije – U.O. za zdravstvo, socijalnu politiku i mlade kroz Participativni dječji proračun u iznosu od 2.593,83 € za nabavu garderobnih ormarića za PŠ Gornja Šemnica, dok u 2023.g. ovi prihodi nisu ostvareni.

**Bilješka br. 4 – šifra 6526 – Ostali nespomenuti prihodi**

U ostale nespomenute prihode u 2023.g. knjižene su uplate učenika za izlete i terensku nastavu, za školsku kuhinju, za plaćanje premije osiguranja od nezgode, te prihodi od Crvenog križa – dio solidarnosti i dio članarine. Ovi prihodi su znatno manji nego prethodne godine zbog manjih prihoda od uplata učenika za školsku kuhinju (naplaćeni obračunati prihodi za 12/2022., a od 01/23. prehranu financira Ministarstvo).

**Bilješka br. 5 – šifra 661 Prihodi od prodaje proizvoda i robe i pruženih usluga**

Prihodi od prodaje proizvoda i robe – iznos 373,60 € ostvareni su od prodanih proizvoda učeničke zadruge i od prodaje otpadnog papira.

Prihodi od pruženih usluga – iznos od 3.573,79 € odnose se na najam školske sportske dvorane i znatno su veći nego prethodne godine jer je zbog poboljšanja epidemiološke situacije omogućeno iznajmljivanje sportske dvorane vanjskim korisnicima.

**Bilješka br. 6 – šifra 6631 – Tekuće donacije**

U 2023. g. ostvarene su tekuće donacije u iznosu od 78,90 €, a odnose se na donaciju sportske opreme od Županijskog sportskog saveza. Donacija sportske opreme od Sportskog saveza ostvarena je i prethodne godine, ali u većoj vrijednosti.

**Bilješka br. 7 – šifra 6632 – Kapitalne donacije**

U 2023. g. ostvarene su kapitalne donacije u iznosu od 4.476,84 € i to: 3.603,69 € od Društva Naša djeca Radoboj – namještaj za PŠ Jazvine, 439,05 € donacija I.Š. – perilica suđa za PŠ Jazvine, i 434,10 € - donacija knjiga za školsku knjižnicu od izdavačke kuće Alfa.

**Bilješka br. 8 – šifra 6711 – Prihodi iz nadležnog proračuna za financiranje redovne djelatnosti**

 **proračunskih korisnika**

Na ovoj šifri iskazani su prihodi ostvareni od Krapinsko-zagorske županije i to za:

1. pokriće mat.-fin. rashoda – DEC sredstva u iznosu 39.593,00 €
2. ostali – izvorni prihodi u iznosu od 26.590,72 €

UKUPNO: 66.183,72 €

**Bilješka br.9 – šifra 6712 – Prihodi iz nadležnog proračuna za nabavu nefinancijske imovine**

U 2023.g. iz nadležnog proračuna dobivena su sredstva za dopunu projektne dokumentacije za dogradnju škole u iznosu od 3.125,00 €, dok su u prethodnoj godini dobivena samo sredstva za nabavu opreme u iznosu od 203,97 €.

**Bilješka br. 10 – šifra 31 – Rashodi za zaposlene**

Rashodi za zaposlene u 2023.g. veći su u odnosu na prethodnu godinu zbog povećanja osnovice, uvođenja privremenog dodatka i povećanja iznosa materijalnih prava (regresa i božićnice).

**Bilješka br. 11 – šifra 3211 Službena putovanja**

Izdaci za službena putovanja veći su u odnosu na 2022. godinu jer je u 2023.g. organizirano više izvan učioničke i terenske nastave (izleti, posjeti kazalištu i sl.), pa su nastali troškovi dnevnica za učitelje – pratitelje.

**Bilješka br. 12 – šifra 3213 Stručno usavršavanje zaposlenika**

Izdaci za stručno usavršavanje zaposlenika znatno su manji nego 2022.g. jer su prethodne godine uz redovne izdatke za stručno usavršavanje zaposlenika na ovoj šifri bili evidentirani i izdaci za tečaj za primjenu NTC metoda za troje učitelja škole u iznosu od 2.389 €.

**Bilješka br. 13 – Materijal i sirovine**

Izdaci za materijal i sirovine znatno su veći u odnosu na prethodnu godinu, a odnose se na namirnice za prehranu učenika. Ministarstvo osigurava sredstva u većem iznosu od onih koja su sakupljana od učenika i ta su sredstva u cijelosti utrošena za nabavu namirnica.

**Bilješka br. 14 – šifra 3223 Energija**

Unatoč uglavnom istoj potrošnji, znatno su povećani izdaci za energente zbog znatnog porasta cijena energenata – plina i električne energije u 2023.g.

**Bilješka br. 15 – šifra 3225 Sitni inventar**

U 2023.g. nastali su znatno manji izdaci za sitni inventar zbog štednje, a u 2022.g. u sitni inventar su evidentirane stvari koje su 2021. g. bile prema uputi Ministarstva bile evidentirane kao zalihe kratkotrajne imovine (plastifikator i pokretni pluteni panoi).

**Bilješka br. 16 – šifra 3231 Usluge telefona, pošte i prijevoza**

Na ovoj skupini rashoda u 2023.g. evidentirani su veći rashodi zbog troškova prijevoza učenika na terensku nastavu, koja zbog određenih okolnosti nije realizirana u 2022.g.

**Bilješka br. 17 – šifra 3232 Usluge tekućeg i investicijskog održavanja**

Rashodi za ove usluge manji su u odnosu na 2022.g. jer su u 2022.g. izvršeni popravci većih kvarova na sustavu centralnog grijanja, a izvršena je i zamjena golova na vanjskom igralištu (ugrožavanje sigurnosti učenika).

**Bilješka br. 18 – šifra 3233 Usluge promidžbe i informiranja**

Na ovoj šifri u 2023.g. evidentirani su izdaci za objavu natječaja za ravnatelja škole kojeg je bilo potrebno objaviti u Narodnim novinama. U 2022.g. ove vrste izdatka nije bilo.

**Bilješka br. 19 - šifra 3235 – Zdravstvene i veterinarske usluge**

Izdaci za zdravstvene usluge manji su u odnosu na prethodnu godinu jer su početkom 2022.g. još uvijek postojali izdaci za laboratorijske usluge – testiranje zaposlenika vezano uz COVID-19, a i u 2023.g. nisu nastali izdaci za sistematske preglede djelatnika.

**Bilješka br. 20 – šifra 3237 Intelektualne i osobne usluge**

Na ovoj šifri u prethodnoj i tekućoj godini evidentirani su izdaci po ugovoru o djelu za rad e-tehničara i provedbu građanskog odgoja.

**Bilješka br. 21 – šifra 329 Ostali nespomenuti rashodi poslovanja**

Na ovoj šifri evidentirani su izdaci za učeničke izlete i ekskurzije koji su realizirani u većoj mjeri nego prethodne godine i cijene kojih su povećane u odnosu na prethodnu godinu, te povećani iznos naknade koju škola plaća zbog nezapošljavanja određenog broj osoba sa invaliditetom.

**Bilješka br. 22 – šifra 3722 – Naknade građanima i kućanstvima u novcu**

Na ovoj šifri evidentirani su izdaci za radne (jednogodišnje) udžbenike za učenike.

**Bilješka br. 23 – šifra 3812 – Tekuće donacije u naravi**

U tekuće donacije u naravi prema uputi knjižena je donacija higijenskih potrepština za učenice škole. Ovakve donacije nisu ostvarene u 2022.g.

**Bilješka br. 24 – šifra 96 – Obračunati prihodi poslovanja - nenaplaćeni**

U obračunatim prihodima poslovanja – nenaplaćenim u početnom stanju iskazana su potraživanja za prehranu učenika u školskoj kuhinji i potraživanja od korisnika za najam školske sportske dvorane koja su se najvećim dijelom odnosila na mjesec prosinac 2022. godine. Ovi prihodi u cijelosti su naplaćeni u 2023.g. pa na ovoj šifri nema salda 31.12.2023.

**Bilješke uz Izvještaj o obavezama**

**Bilješka br. 1 – šifra V001 Stanje obaveza 1. siječnja**

Stanje obaveza 1. siječnja odnosi se na plaću i naknade za mjesec prosinac 2022.g., te na materijalno-financijske obaveze iz prosinca 2022.g. za koje su računi zaprimljeni i podmireni u siječnju 2023.g.

**Bilješka br. 2 – šifra 003 Međusobne obaveze subjekata općeg proračuna**

Pod međusobnim obavezama proračunskih korisnika iskazan je iznos bolovanja na teret HZZO-a.

**Bilješka br. 3 – šifra V009 Stanje nedospjelih obaveza na kraju izvještajnog razdoblja**

U nedospjelim obavezama za rashode poslovanja iskazane su obaveze za plaću i prijevoz na posao za mjesec prosinac 2022. godine i obaveze za ostale rashode poslovanja koje dospijevaju u siječnju 2023. godine.

**Bilješke uz obrazac P-VRIO**

**Bilješka br.1 – šifra P018**

Na ovoj šifri evidentiran je iznos povećanja vrijednosti proizvedene dugotrajne imovine koji predstavlja sadašnju vrijednost imovine koja je odlukom o prijenosu imovine između škole i Ministarstva/Carnet-a prenijeta u vlasništvo škole.

**Bilješke uz obrazac RAS-funkcijski**

**Bilješka br. 1 – šifra 0912 Osnovno obrazovanje**

Na poziciji osnovno obrazovanje iskazani su ukupni rashodi poslovanja škole.

**Bilješka br. 2 – šifra 096 Dodatne usluge u obrazovanju**

Pod dodatnim uslugama u obrazovanju iskazani su izdaci za prehranu učenika u školskoj kuhinji.

U Radoboju, 30. siječnja 2024.

Osoba za kontakt: Dubravka Ranogajec Vuđan Odgovorna osoba – Ravnateljica:

Telefon za kontakt: 049/349-143

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dijana Šalković